钦定古今图书集成/方舆汇编/边裔典/第040卷 > 大学衍义补 > 《四方夷落之情》
## 钦定古今图书集成/方舆汇编/边裔典/第040卷 > 大学衍义补 > 《四方夷落之情》

《日本》在东海之中，古称《倭奴国》；或云恶其旧名，故改
其名曰“日本”，以其近日所出也。

臣按：“日本国虽粗知文字而心实狡诈，海外诸蕃如占城、真腊、阇婆之类皆未尝为边境患，唯此一国居海之中，在胜国时许其互市，自四明航海而来，出其重货，贸易不满所欲，即燔焫城郭，钞掠居民，往往为海边州郡害，圣祖故痛绝之。当开国之初，四夷宾服，虽西北之虏亦皆远去边塞，稽颡阙廷，唯兹倭奴时” 或犯我海道，故于山东、淮、浙、闽、广缘海去处，设为卫所居多，大抵为倭故也。宣德以前，彼犹出没海滨，以为民害。正统以后，盖罕有“至者矣。向时，因风候，遣舟师，由海道以备之。近乃于缘海都司委都指挥一员，统其属卫，摘拨官军，专以备倭为名，操习战船，以为防备。是以数十年来，知吾有备，不复犯边。或数年一朝贡，朝廷亦以其恭顺而礼遇之。” 圣人何容心于其间哉。